# EVE Online

### от Уикипедия, свободната енциклопедия

Емблема на играта

EVE Online е компютърна ролева онлайн игра (MMOG), разработена от компанията CCP Games.

## [редактиране] История

Играта е представена през 2003 г. от фирмата SSI. Скоро след това фирмата-създател (CCP Games) откупува обратно авторските права върху играта от SSI.

## [редактиране] Цена

Играта е предоставена за безплатно сваляне от Интернет. Достъпът до сървърите на играта се предплаща. Цената е 14,95 евро на месец (без ДДС). Плащането може да бъде извършено онлайн или с пощенски запис (с допълнителни пощенски разходи).

## [редактиране] Системни изисквания

Играта изисква операционна система Уиндоус. Създателите на играта обещават специална версия на играта за Уиндоус Виста, използваща DirectX 10.

Официално няма поддръжка на играта под ГНУ/Линукс, но може да се използва Cedega или Wine за съвместимост.

## [редактиране] Сюжет

Играта се състои в:

- управляване на космически кораб и участие в звездни войни;
- добив на минерали чрез обработка на свободно реещи се в космоса скали;
- сделки с цел печалба, чрез продажба на рафинирана руда
- производство на космически кораби, части за тях, оръжия, стоки.

В някои отношения EVE Online е сложна като реалния свят. Законът за естествения подбор е основният закон в играта. Подобно на други MMOG, в играта възникват общности между отделните участници в играта. В EVE Online тези общности се наричат корпорации, управлението на които е изключително сходно с това на реална компания. Корпорациите развиват стопанска дейност в изключително напрегната конкурентна и враждебна среда. Поради сложната политическа обстановка в EVE, както и поради всеобхватността на този свят, много корпорации създават корпоративни наръчници, които въвеждат новите играчи в тънкостите на играта и ги предпазват от грешки, както и от накърняване репутацията на общността, към която принадлежат.

### [редактиране] Политика

Светът на EVE е враждебен, разделен на стотици корпорации, обединени в десетки алианси, които непрекъснато се борят за влияние и територии. Сред политическите интриги в EVE се оцелява с правилния избор на съюзници.

### [редактиране] Икономика

Икономическата система на EVE зависи изцяло от дейността на хората и корпорациите, както в реалния свят. Изгодните покупки и продажби се определят от правилната преценка за състоянието на пазара, познаването в дълбочина на причините за поскъпването или поевтиняването на един или друг продукт и непрекъснатото следене на пазарните тенденции.

#### [редактиране] Производство

Производтсвото е основен двигател на икономиката на корпорацията. Произвеждат се модули и космически кораби, чaст от които се реализират на пазара, а други се съхраняват за вътрешна употреба. За целта на производтсвото са необходими главно две неща – ресурси (минерали, елементи, понякога цели кораби) и чертежи за производство — т. нар. Blue Prints. Чертежите биват два вида – оригинали и копия. Копията се получават от оригиналите чрез копиране, процес който отнема известно време и пари. Копията на чертежите са ограничени в количеството продукция, която може да бъде произведена от тях. Оригиналните чертежи нямат тези ограничения и дори могат да бъдат развивани с цел намаляване необходимото количество ресурси и време за производство.

#### [редактиране] Търговия

Повечето неща с които се сдобиват играчите в EVE Online могат да бъдат предложени на пазара. Цените са различни за различните региони в EVE което е основна причнина за стокообмена между отделните региони и раси. Изборът на цена за покупка, както и цена и място за продажба, определят икономическия ефект от тази дейност.

### [редактиране] Техническо развитие

В EVE Online има стотици различни уникални съоръжения, космически кораби и модули за тях, каталогът на арсенала е внушителен. Оцеляването в играта зависи от познаването на кораба, който играчът управлява, вникване в дълбочина в неговите възможности и целите, които може да обслужва. Безопасното завръщане в базата на играча се предопределя от правилния избор на модулите и оръжията, които са инсталирани при оптимално използване на енергийната решетка и процесорна мощ на кораба. Съобразяването с техническите спецификации е свързано с изморително четене на дълги списъци с технически характеристики и сравняването им за намирането на оптималното тактико-техническо решение на кораба.

### [редактиране] Обучение

Съдбата на героите в EVE Online е зависима от пътя на обучение, който следват и от непрекъснатото усъвършенстване на придобитите умения. На разположение са стотици умения и създателите на играта непрекъснато добавят нови.

### [редактиране] Време

Пълноценното участие в тази игра е изключително времеотнемащо. За доброто развитие на герой в EVE Online са нужни няколко (реални) години игра. Някои играчи са на мнение, че изучаването на всички умения в играта и развиването им в максимална степен изисква над три астрономически години към настоящия момент при отчитане на обстоятелството, че този свят се разширява непрекъснато във всички аспекти, включително и по отношение на новите умения, които отговарят за новите кораби, модули, оръжия и пр.

### [редактиране] Поведение на играчите

С развитието на действието в играта, на участниците се налага да приемат различно поведение — на елитен пилот, пират, наемник, миньор, търговец, индустриален магнат, лидер на корпорация или на алианс, ... предател, шпионин, измамник, крадец. Необходимо е съобразяване с една изключително сложна и напрегната политическа обстановка, която предопределя един динамичен и разнообразен пазар, четене на подробни указания преди инсталиране на най-елементарен модул на космически кораб и непрекъснато развиване на уменията.

## [редактиране] Българска общност

В светът на EVE Online има създадена общност на играчи с българска националност. Корпорацията се нарича „BECKS“, а членовете ѝ изпълняват обща политическа, икономическа и военна дейност. Новите кандидати могат да попълнят молба за членство в някой от офисите на корпорацията в системите CY-ZLP/ 98Q/ U4 и Reblier или в главния офис в системата Hatakani.

„BECKS“ членува в съюз на множество корпорации с обща цел — алианс с кодово име „The OSS“. Целите са охрана и защита на териториите в региона „Syndicate“, взаимопомощ и всеобщо благополучие. Управлението на алианса е в ръцете на една от съставляващите го корпорации — тази, която го е сформирала. Задачите и плануваните операции се определят от нея и спускат за изпълнение до всички останали членове на алианса. Изпълняването на директивите е задължително за всички.

## [редактиране] Външни препратки

- Официален уебсайт
- CCP Games - създателите на играта
- EVE-Online Community Page — Списък на уебсайтове на различни общности в играта (на различни езици)
- „EVE-BG“ — Български фенсайт

Взето от „http://bg.wikipedia.org../../../e/v/e/EVE_Online_f4f6.html“.

Категории: Компютърни игри

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Íslenska
- Italiano
- Nederlands
- Polski
- Português
- Русский
- Svenska